armvectores/hy_wikipedia_2023 huggingface dataset:
Նայիբ Բուկելե

Նայիբ Արմանդո Բուկելե Օրտես (իսպ.՝ Nayib Armando Bukele Ortez, հուլիսի 24, 1981(1981-07-24), Սան Սալվադոր), սալվադորցի պետական և քաղաքական գործիչ, գործարար, 2019 թվականի հունիսի 1-ից Սալվադորի նախագահը։ 2012 թվականին ընտրվել է Նուևո-Կուսկալթան մունիցիպալիտետի քաղաքապետ։ 2015 թվականին դարձել է Սան Սալվադորի քաղաքապետը։ Երկու ընտրարշավներում էլ ընտրվել է Ֆարաբունդո Մարտիի անվան ազգային ազատագրման ճակատից։


== Կենսագրություն ==
Նայիբ Բուկելեն ծնվել է 1981 թվականի հուլիսի 24-ին Սան Սալվադորում։ Մայրն Օլգա Օրտեզ դե Բուկելեն է, հայրը՝ պաղեստինական ծագմամբ գործարար Արմանդո Բուկելե Կատանը, որը կրոնի և Սալվադորի քաղաքական կյանքում ազդեցիկ գործիչ է։ Մանկուց կարողություններ է դրսևորել ձեռնարկատիրության ոլորտում։ 18 տարեկանում նա արդեն ընկերության ղեկավար էր։ Սովորել է Խոսե Սիմեոն Կանյասի անվան կենտրոնամերիկյան համալսարանի իրավաբանական բաժնում, սակայն որոշել է դադարեցնել իր բարձրագույն կրթությունը, որպեսզի նվիրվի ընտանեկան բիզնեսին։ Նա «Yamaha Motors El Salvador» ընկերության սեփականատերն է, որը Սալվադորում վաճառում և տարածում է Յամահա ընկերության ապրանքները։ «OBERMET, S.A. DE C.V» ընկերության տնօրենն է և նախագահը։


== Քաղաքական գործունեություն ==
2012 թվականի մարտի 11-ին Ֆարաբունդո Մարտիի անվան ազգային ազատագրման ճակատի (FMLN) կոալիցիայից Նայիբ Բուկելեն ընտրվել Է Լա Լիբերտադ դեպարտամենտի Նուևո-Կուսկատլան մունիցիպալիտետի քաղաքապետ՝ առաջ անցնելով Ազգայնական հանրապետական դաշնակցության (ARENA) թեկնածուից։
2015 թվականի մունիցիպալ ընտրություններում Բուկելեն, ներկայացնելով «FMLN» և «PSP» կոալիցիան, հաղթանակ է տարել և դարձել երկրի մայրաքաղաք Սան Սալվադորի քաղաքապետ՝ առաջ անցնելով Ազգայնական հանրապետական դաշնակցության թեկնածուին, որը նախորդող 6 տարիների ընթացքում ղեկավարել է քաղաքը։
Սակայն 2017 թվականի հոկտեմբերի 10-ին Նայիբ Բուկելեն, մեղադրվելով կուսակցության բարոյագիտական դատարանի կողմից, հեռացվել է կուսակցությունից՝ ներքին տարանջատումը խթանելու և կուսակցության դեմ ուղղված զրպարտչական հայտարարությունների համար։


=== Նախագահական ընտրարշավ ===
«FMLN»-ից հեռանալուց հետո 2019 թվականի նախագահական ընտրություններին մասնակցելու նրա մտադրությունը հակվել է մասնակցել որպես անկախ թեկնածու, որը մերժում է երկրի քաղաքական համակարգը։ Նա իրեն քաղաքական կուսակցության վերածելու նպատակով սկսել է «Նոր գաղափարներ» շարժումը, որով կարող էր իր թեկնածությունը քվեարկության դնել ընտրություններում։
Նախագահական ընտրարշավին մասնակցելու մասին հայտարարությունից հետո նա ճնշման է ենթարկվել ինչպես «FMLN»-ի ձախ, այնպես էլ Ազգայնական հանրապետական դաշնակցության աջ թևի կողմից։ Երկրի երկու հիմնական կուսակցություններն էլ արգելափակել են սեփական կուսակցություն հիմնելու կամ որևէ այլ կուսակցությունից առաջադրվելու նրա բոլոր փորձերը։ Ի վերջո, իր հետ վերցնելով «FMLN»-ի ակտիվների մի մասին՝ նա միացել է վերջինիս վերջին դաշնակից Ազգային միասնության լայն դաշինքի (GANA) Կենտրոնական աջ կուսակցությանը։ Ոմանք Բուկելեի այս երկդիմի որոշումը դիտարկել են որպես դավաճանություն նրա առաջադեմ իդեալներին։ Նրա նախընտրական ընտրարշավը պնդել է, որ գոյություն ունեցող կուսակցությանը միանալը նախագահական ընտրարշավ անցկացնելու համար միակ մնացած տարբերակն էր։ 2019 թվականի փետրվարի 3-ին տեղի ունեցած նախագահական ընտրություններին Նայիբ Բուկելեն հաղթանակ է տարել։


== Ծանոթագրություններ ==
Էդուարդ Հախվերդյան

Էդուարդ Հախվերդյան (ապրիլի 4, 1952(1952-04-04), Թեհրան, Իրան), հայ բանաստեղծ, թարգմանիչ, գեղանկարիչ։


== Կենսագրություն ==
Սովորել է Թեհրանի հայկական և պարսկական դպրոցներում։ 1970 թվականին հայրենադարձել է և հաստատվել Էջմիածին քաղաքում։ Ավարտել է Երևանի Մարտիրոս Սարյանի անվան գեղարվեստի ուսումնարանը։ Աշխատել է «Հայֆիլմ» կինոստուդիայում, ապա՝ Հայաստանում Իրանի Իսլամական Հանրապետության դեսպանատանը, «Նոր դար» հանդեսում։ 1991 թվականից աշխատում է «Աղբյուր» մանկապատանեկան ամսագրում։ 1995 թվականից Հայաստանի Գրողների միության անդամ է։ 1999 թվականից հայ-իրանական «Միհր» մշակութային-հասարակական հանդեսի գրական բաժնի վարիչն է, Էջմիածնի քաղաքապետարանի «Մշակույթ» միացյալ տնօրինության տնօրենը։


=== Ստեղծագործություններ ===
Հայերեն է թարգմանել պարսից ժամանակակից գրականության հեղինակների գործեր։ Պարսկերենից հայերեն է թարգմանել Ղուրանը, ինչը Ղուրանի երրորդ թարգմանությունն է հայ իրականության մեջ։ Նրա բանաստեղծությունները և թարգմանությունները տպագրվել են հանրապետական գրական մամուլում։ Գրական գործունեությանը զուգահեռ զբաղվում է գեղանկարչությամբ։


== Մրցանակներ ==
2012 թ. արժանացել է ՀԳՄ «Գրական վաստակի համար» մեդալի։
2012 թ. արժանացել է ՀՀ մշակույթի նախարարության Ոսկե մեդալի։
2009 թ. արժանացել է Մայր Աթոռ Սուրբ Էջմիածնի և ՀԳՄ համատեղ «Կանթեղ» թարգմանական մրցանակի։
2001 թվականին պարսկական լեզուն և գրականությունը պրոպագանդելու համար իրանի «Էրշադի» և մշակույթի նախարարի կողմից արժանացել է արծաթե գավաթի ու վկայագրի։


== Թարգմանություններ ==
Քոռ բու (իրանական պատմվածք և վիպակ), 1992 թ., «Տապան», Երևան։
Ֆորուղ Ֆարրոխզադ, Մի այլ ծնունդ (բանաստեղծությունների ժողովածու), լոս Անջելես, «այբ-բեն», 1996 թ.։
Սոհրաբ Սեփեհրի, Կանաչ ծավա (բանաստեղծությունների ժողովածու), երևան, «Վան Արյան», 2000 թ.։
Փոքրիկ սիրտս ու՞մ նվիրեմ (իրանական ժամանակակից հեքիաթներ), Երևան, 2000 թ., «Վան Արյան»։
Զահակ (իրանական ժամանակակից դրամատրուրգիա), Երևան, «Աղբյուր», 2003 թ.։
Սուրբ Ղուրան, (29, 30 մաս), Երևան, «Հայաստան», 2004 թ.։
Ոսկե գմբեթ (ժամանակակից իրանական պոեզիա), Երևան, «Հայաստան», 2005 թ.։
Սուրբ Ղուրան (24,25, 26, 27 և 28 մասեր), Երևան, «Հայաստան», 2005 թ.։
Մարգարեի արևածագը (իրանական ժամանակակից պոեզիան իսլամական հեղափոխությունից հետո), Երևան, «Հայաստան», 2006 թ.։
Սուրբ Ղուրան (հայերեն ամբողջական թարգմանությունը) Երևան, «Հայաստան» 2006-2007 թթ.։
Մոլավի, Մասնավիի պատումներ, Երևան, «Հայաստան», 2007 թ.։
Ղեյսար Ամինփուր (բանաստեղծությունների ընտրանի), 2008 թ. «Հայաստան»
«Նազելի նոճին» Իրանական հեքիաթներ, Երևան, «Հայաստան», 2008 թ.։
Ահմադ Շամլու, Թարմ օդ (բանաստեղծությունների ընտրանի), Երևան, «Հայաստան», 2008 թ.։
Վահե Արմեն, Թևերը թողեց բանաստեղծությանս կողքին ու հեռացավ (բանաստեղծություններ), Երևան, «Ծիծեռնակ», 2011 թ.։
Շամս Լանգյարուդի, Փողոցների նավաստին, Երևան, «Հայաստան», 2011 թ.։


== Երկեր ==
4-ը ապրիլի (բանաստեղծությունների ժողովածու), Երևան, «Տապան», 1992 թ.։
Անառակ որդի (բանաստեղծությունների ժողովածու), Լոս Անջելես, «այբ-բեն», 1996 թ.։
Իմ սիրտը լեռներում չէ (բանաստեղծությունների ժողովածու), Լոս Անջելես, «այբ-բեն», 2002 թ.։
Գնում եմ էտյուդի (բանաստեղծությունների ժողովածու), Երևան, Անտարես, 2012 թ.։


== Ծանոթագրություններ ==


== Արտաքին հղումներ ==
Էդուարդ Հախվերդյանի ստեղծագործությունները Գրական կամուրջում
Ալեքսեյ Ֆեոդորով (քաղաքական գործիչ)

Ալեքսեյ Ֆեոդորովիչ Ֆեոդորով (ռուս.՝ Алексей Фёдорович Фёдоров, մարտի 30, 1901, Լոցմանսկայա Կամենկա, Եկատերինոսլավի մարզ, Ռուսական կայսրություն (ներկայումս Դնեպրոպետրովսկ) - սեպտեմբերի 9, 1989, Կիև, ԽՍՀՄ), խորհրդային պետական և կուսակցական գործիչ, Երկրորդ համաշխարհային պատերազմի ժամանակ պարտիզանական շարժման կազմակերպիչներից, Խորհրդային Միության կրկնակի հերոս (1942, 1944), գեներալ-մայոր (1943), ԽՄԿԿ անդամ (1927)։
1920 թվականից ծառայել է Կարմիր բանակում։ 1938-ից՝ ՈՒԿ(բ)կ Չեռնիգովի մարզկոմի առաջին քարտուղար։ 1941-ի սեպտեմբերից՝ ՈՒԿ(բ)կ Չեռնիգովի, 1943-ի մարտից՝ նաև Վոլինի ընդհատակյա մարզկոմների առաջին քարտուղար, միաժամանակ՝ Չեռնիգով-Վոլինյան պարտիզանական միավորման հրամանատար, որը գործել է Ուկրաինայում, Բելառուսիայում, ՌՍՖՍՀ Բրյանսկի և Օրյոլի (մարզերում (ջոկատներում կռվել են շատ հայ մարտիկներ)։
1944-49 թվականներին եղել է ՈՒԿ(բ)կ Խերսոնի, 1950-ից՝ Իզմայիլի, 1952-ից Ժիտոմիրի մարզկոմների առաջին քարտուղարն Էր։ 1957-79-ին՝ ՈՒԽՍՀ սոցիալական ապահովության մինիստր։ Ուկրաինայի Կոմկուսի ԿԿ անդամ 1938-ից։ ԽՍՀՄ I—X գումարումների Գերագույն խորհրդի դեպուտատ։
Պարգևատրվել է Լենինի 6, Հոկտեմբերյան հեղափոխության, Սուվորովի, Բոգդան Խմելնիցկու, «Հայրենական պատերազմի» I աստիճանի շքանշաններով։
Գրել է «Ընդհատակյա մարզկոմը գործում Է» (գիրք 1—2, 1949), «Վերջին ձմեռը» (1965) գրքերը։


== Ծանոթագրություններ ==


== Արտաքին հղումներ ==
«Герои Страны» կայքում
( «О присвоении звания Героя Советского Союза т. т. Ковпаку С. А., Копенкину И. И., Сабурову А. Н., Фёдорову А. Ф., особо отличившимся в партизанской борьбе в тылу против немецких захватчиков» от 18 мая 1942 года // Ведомости Верховного Совета Союза Советских Социалистических Республик : газета. — 1942. — 5 июня (№ 20 (179)). — С. 1.
Լուռ տունը (ֆիլմ)

Լուռ տունը ( անգլ.՝ Silent house), սարսափ ֆիլմ, արտադրված ԱՄՆ-ում և Ֆրանսիայում, որի համաշխարհային պրեմիերան կայացել է 2011 թվականի հունվարի 21-ին։


== Սյուժե ==
Հայրը աղջկա հետ միասին տեղափոխվում են իրենց հին տունը, որտեղ չեն եղել երկար տարիներ, որպեսզի վերանորոգեն այն, և վաճառեն։ Որոշ ժամանակ անց հայրը անհետանում է, իսկ աղջիկը սկսում է լսել անհասկանալի ձայներ և տեսնել տարօրինակ իրեր, որոնք կապված են նրա ոչ այդքան ուրախ մանկության հետ։


== Դերերում ==


== Նկարահանող խումբ ==
Ռեժիսորներ- Քրիս Քենտիս, Լորա Լաու
Պրոդյուսերներ- Լորա Լաու, Անես Մենտրե, Եվա Դիդերիքս, Ջորջ Պհասվել, Թոմաս Ֆաթոն, Adeline Fontan Tessaur, Մեյր Գալ, Լինեթ Հաուել, Քրիստին Կոնվիտց, Միկի Լիդել
Սցենարի հեղինակներ- Գուստավո Էռնանդես, Լորա Լաու
Օպերատոր- Իգոր Մարտինովիչ
Կոմպոզիտոր- Նատան Լարսոն
Նկարիչներ- Ռոշել Բերլիներ, Մելիսա Բ. Միլլեր, Լինն Ֆալկոներ, Ռոբերտ Կովելման


== Հետաքրքիր փաստեր ==
Ֆիլմը համարվում է ուրուգվական «Համր տուն» ֆիլմի, որի պրեմերիան եղել է 2010 թվականին ամերիկական տարբերակը։
Ֆիլմը նկարահանվել է առաջին անգամից։


== Արտաքին հղումներ ==
Ֆիլմի թրիլերը YouTube-ում։
Շալվա Ղամբաշիձե

Շալվա Ղամբաշիձե (վրաց.՝ შალვა ღამბაშიძე, հուլիսի 20 (օգոստոսի 1), 1899 կամ հուլիսի 29, 1899(1899-07-29), Զեստափոն, Քութայիսի նահանգ, Կովկասի փոխարքայություն, Ռուսական կայսրություն - մայիսի 15, 1955(1955-05-15) կամ մայիսի 18, 1955(1955-05-18), Թբիլիսի, ԽՍՀՄ), կինոյի և թատրոնի վրացի խորհրդային դերասան, Վրացական ԽՍՀ ժողովրդական արտիստ (1939)։


== Կենսագրություն ==
Շալվա Ղամբաշիձեն ծնվել է 1899 թվականի հուլիսի 20-ին (օգոստոսի 1) Զեստափոն քաղաքում, հոգևորականի ընտանիքում։ Սովորել է Քութայիսի ռեալական ուսումնարանում։
1920 թվականին Թբիլիսիում ավարտել է Գ. Ջաբադարիի դրամատիկական ստուդիան, 1920 թվականից որպես դերասան աշխատել է Բաթումի թատրոնում, 1921 թվականից՝ Թբիլիսիի Շոթա Ռուսթավելու անվան թատրոնում, իսկ 1928 թվականից՝ Թբիլիսիի Կ. Մարջանիշվիլու անվան թատրոնում։ 1937-1947 թվականներին եղել է Կ. Մարջանիշվիլու անվան թատրոնի տնօրենը, գեղարվեստական ղեկավարն ու ռեժիսորը։
Շալվա Ղամբաշիձեն նկարահանվել է նաև ֆիլմերում։ 1939 թվականին արժանացել է Վրացական ԽՍՀ ժողովրդական արտիստի կոչման։
Մահացել է 1955 թվականի մայիսի 15-ին Թբիլիսիում։


== Արվեստ ==


=== Դերասան ===
1922 - «Ոչխարի աղբյուր», Լոպե դե Վեգա - Էսթևան
1935 - «Կոտրված կամուրջ», Իլյա Ճավճավաձե - Արչիլ
1953 - «Ընտանիքի պատիվը» - Ալան
1955 - «Մարիա Ստյուարտ» - Շրուսբերի


=== Բեմադրություն ===
1938 - «Կոլխոզնիկի հարսանիքը», Կակաբաձե
1944 - «Անսանձի սանձահարումը», Շեքսպիր


=== Ֆիլմագրություն ===
1927 - Սամանիշվիլու խորթ մայրը
1928 - Կինը տոնավաճառից
1938 - Մեծ հրացոլք
1942 - Գեորգի Սաակաձե - իշխան Անդուկապար
1945 - Դավիթ Գուրամիշվիլի
1945 - Անսաստ հարևաններ
1948 - Քեթո և Կոտե - Մակար
1949 - Երջանիկ հանդիպում
1954 - Ճպուռ


== Ծանոթագրություններ ==


== Արտաքին հղումներ ==
Շալվա Ղամբաշիձեն kino-teatr.ru կայքում
Շալվա Ղամբաշիձե
Բերգ (Վերին Ֆրանկոնիա)

Անվան այլ կիրառումների համար տե՛ս՝ Բերգ (այլ կիրառումներ)Բերգ (գերմ.՝ Berg), կոմունա Գերմանիայում՝ Բավարիա երկրամասի Հոֆ շրջանում։
Ենթարկվում է Վերին Ֆրանկոնիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 2417 մարդ։ Զբաղեցնում է՝ 38,93 կմ² տարածք։ Պաշտոնական կոդ 09 4 75 113։
Կոմունան ստորաբաժանվում է 24 գյուղական շրջանների։


== Ծանոթագրություններ ==


== Արտաքին հղումներ ==
Պաշտոնական կայքը
Եկատերինա Լոբկովայի տուն

Եկատերինա Լոբկովայի տուն (ռուս.՝ Дом Екатерины Лобковой), առանձնատուն Մոսկվայի կենտրոնում (Բոլշոյ Տոլմաչովսկի նրբանցք, տուն 5, շինություն 7)։ Կառուցվել է 1807 թվականին ամպիր ոճով։ Այժմ այնտեղ տեղակայված է Ալթայի երկրամասի ներկայացուցչությունը։ Եկատերինա Լոբկովայի տունն ունի մշակութային ժառանգության դաշնային նշանակության օբյեկտի կարգավիճակ։


== Պատմություն ==

Բոլշոյ Տոլմաչովսկի նրբանցքում գտնվող առանձնատունը կառուցվել է 1807 թվականին փոխպորուչիկ Եկատերինա Սեգեևնա Լոբկովայի համար։ 1852 թվականից այն պատկանել է վաճառական Մեդինցևներին, 1861 թվականից՝ վաճառական Լոսևներին։
Սկզբնապես առանձնատան հատակագիծը П-աձև էր։ 1850-ական թվականներին բակի կողմից ավելացվել են կցակառույցներ։ 1860-ական թվականներին վերակառուցվել է կիսահարկը, որտեղ ավելացվել է խորշապատշգամբ։ XXI դարի սկզբին առանձնատունը վերանորոգվել է։ Այժմ այնտեղ տեղակայված է Ալթայի երկրամասի ներկայացուցչությունը։


== Ճարտարապետություն ==
Եկատերինա Լոբկովայի տունն ունի երկու հարկ և փայտե կիսահարկ։ Առանձնատան կենտրոնական մասն առանձնացված է ոչ մեծ ելունով և երկրորդ հարկի կանելյուրացված որմնասյունային նախամուտքով, որը պսակվում է մետոպներով և եռակոսիկներով ծոփորով։ Նրա վերևում գտնվում է տան առավել արտահայտիչ մանրամասնը՝ կիսահարկի խոր խորշապատշգամբը, որը ցանկապատված է բարակ մետաղական ճաղերով։ Խորշապատշգամբի առաստաղը տեսողաբար պահում են երկու ծեփածո կալունակները։ Երկրորդ հարկի պատուհանների վերևում ծեփածո զարդեր են։ Տնից ձախ դռնակով դարպասի մույթն է։


== Ծանոթագրություններ ==
Վրացական ԽՍՀ օրհներգ

Վրացական ՍՍՀ-ի օրհներգը (1944 – 1991) Խորհրդային Վրաստանի պետական խորհրդանիշերից մեկն էր։ Երաժշտության հեղինակը Օթար Թաքթաքիշվիլին է, խոսքերի հեղինակները՝ Գրիգոլ Աբաշիձեն և Ալեքսանդր Աբաշելին։


== Օրհներգի տեքստը վրացերենով ==


== Գրադարձություն ==


== Արտաքին հղումներ ==
MIDI-նիշք Archived 2006-05-26 at the Wayback Machine.
Խորհրդային Վրաստանի օրհներգը mp3 ֆորմատով


== Ծանոթագրություններ ==
Մաներբ

Մաներբ (ֆր.՝ Manerbe), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 477 մարդ, բնակչության խտությունը` 26.11 մարդ/կմ²։ Բնակավայրը զբաղեցնում է 18.27 կմ² տարածք։


== Աշխարհագրություն ==
Գտնվում է Փարիզ քաղաքից 165 կմ արևմուտք, Կան քաղաքից` 40 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 335 աշխատունակ (15-64 տարեկան)  բնակիչ, որոնցից ակտիվ էին 248-ը, իսկ ոչ ակտիվները` 87։ Ակտիվության ցուցանիշը կազմում է 74,0 %։ 248 աշխատունակ մարդկանցից աշխատել է 231 անձ (125 տղամարդ և 106 կին)։ Գործազուրկ են եղել 17 անձ (5 տղամարդ և 12 կին)։ 87 անաշխատունակներից 29-ը եղել են աշակերտներ կամ ուսանողներ, 45-ը` թոշակառուներ, իսկ 13-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
(4953) 1990 MU

(4953) 1990 MU, աստերոիդ ապոլոնի ընտանիքում։ Հայտնաբերվել է 1990 թվականի հունիսի 23-ին Ռոբերտ ՄաքՆոտի կողմից Սայդինգ Սփրինգում։
Միջին հեռավորությունը Արեգակից կազմում է 1,621129 ա. մ., առավելագույնը մոտենում է 0,5555 ա. մ. հեռավորության վրա և հեռանում 2,6868 ա. մ., իսկ Երկրի ուղեծրին աստերոիդը նվազագույնը մոտենում է 0,0272 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 753,92 երկրային օրվա ընթացքում, իր ուղեծրով շարժվելով միջինում 0,477505 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 24,4° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4953) 1990 MU աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սեներկիա

Սեներկիա (իտալերեն՝ Senerchia), կոմունա Իտալիայում, գտնվում է Կամպանիա մարզի Ավելինո գավառում։
Բնակչությունը կազմում է 876 մարդ, բնակչության խտությունը կազմում է 25 մարդ/կմ²։ Զբաղեցնում է 36 կմ² մակերես։ Փոստային ինդեքս՝ 83050, հեռախոսային կոդ՝ 0827։


== Ժողովրդագրություն ==
Բնակչության թվաքանակի փոփոխությունները


== Կոմունային վարչակազմ ==
Հեռախոսահամար։ 0827 57031
Էլեկտրոնային հասցե։ info@comune.senerchia.av.it
Պաշտոնական կայք։ http://www.comune.Senerchia.av.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ալեքսեյ Վենեցիանով

Ալեքսեյ Գավրիլովիչ Վենեցիանով (ռուս.՝ Алексе́й Гаври́лович Венециа́нов, փետրվարի 7 (18), 1780[…], Մոսկվա, Ռուսական կայսրություն - դեկտեմբերի 4 (16), 1847[…], Poddubye, Q4300311?, Ուդոմելսկի շրջան, ԽՍՀՄ), ռուս նկարիչ, Պետերբուրգի Գեղարվեստի ակադեմիայի ակադեմիկոս (1811)։ Համարվում է ռուս գեղանկարչությունում կենցաղային ժանրի հիմնադիրներից։
1807 թվականից եղել է աստիճանավոր Պետերբուրգում, սովորել Վլադիմիր Բորովիկովսկու մոտ։ Վաղ շրջանում ստեղծել է ռոմանտիզմին մոտ քնարական դիմանկարներ («Ա․ Ի․ Բիբիկով», 1805-1808, Ռուսական թանգարան, Սանկտ Պետերբուրգ, «Մ․ Ա․ Ֆոնվիզին», կավճաներկ, 1812, Էրմիտաժ, Սանկտ Պետերբուրգ)։ 1812 թվականի Ռուս-ֆրանսիական պատերազմի («Հայրենական պատերազմ») շրջանում հանդես է եկել ֆրանսիացիների և ֆրանսակենտրոն ազնվականների ծաղրանկարներով։ 1819 թվականից, թողնելով ծառայությունը, հաստատվել է Տվերի նահանգի Սաֆոնկովո գյուղում, ուր սկսել է նկարել գյուղական կենցաղի պատկերներ և գյուղացիների դիմանկարներ («Ճակնդեղի մաքրումը», կավճաներկ, մինչև 1822, «Կալ», մոտ 1821-1923, «Կալվածատիրուհու առավոտը», 1823, երեքն էլ՝ Ռուսական թանգարանում, «Վարատեղում։ Գարուն», «Հունձք։ Ամառ», «Տերեփուկով գեղջկուհին», երեքն էլ՝ 1820-ական թվականներին, «Զախարկա», 1825, բոլորը՝ Տրետյակովյան պատկերասրահում, Մոսկվա)։ Վենեցիանովի ժանրային նկարները տոգորված են գյուղացու նկատմամբ ջերմ համակրանքով, անկեղծ ճշմարտությամբ, քնարականությամբ։ Հատկապես սիրով է պատկերել երիտասարդ գեղջկուհիներին, երեխաներին, գյուղական բնությունը։ Նորարարական ռեալիստ, սկզբունքները Վենեցիանովը կիրառել է նաև մանկավարժական աշխատանքում՝ Պետերբուրգի և Սաֆոնկովոյի իր գեղարվեստի դպրոցում։ Հայաստանի պետերազմի պատկերասրահում են Վի «Սուրհանդակ» (1809), «Գեղջկուհի», «Ա․ Ա․ Վորոնովի դիմանկարը» աշխատանքները։


== Պատկերասրահ ==

		
		
		
		
		
		
		
		


== Ծանոթագրություններ ==
Լուգի (գյուղ, Չեչելնիկի շրջան)

Անվան այլ կիրառումների համար տե՛ս՝ ԼուգիԼուգի (ուկրաիներեն՝ Луги), գյուղ Ուկրաինայի Վիննիցայի մարզի Չեչելնիկի շրջանում։ Հիմնադրվել է 1650 թվականին։
2001 թվականի տվյալներով Լուգի գյուղում բնակվում էր 1 012 մարդ։ Բնակավայրը զբաղեցնում է 4,2 կմ² տարածք։ Բնակչության խտությունը կազմում էր 240,95 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բարտոլոմեո Ռամենգի

Բարտոլոմեո Ռամենգի (1484[…], Բանյակավալլո, Ռավեննա, Էմիլիա Ռոմանիա - 1542[…], Բոլոնիա, Պապական մարզ), կոչվում է նաև Բանյակավալլո ( Bagnacavallo  քաղաքի անունով, որտեղ նա ծնվել է), Բարձր Վերածննդի իտալացի նկարիչ, սկզբում Ֆրանչեսկո Ֆրանցիայի աշակերտը, ապա Հռոմ տեղափոխվելուց հետո` Ռաֆայելի։ Սկզբում նա նկարներ է նկարել Վատիկանի սրահի մի մասի համար։ Վերադառնալով Բոլոնիա` նա դարձել է հայտնի տեղական նկարիչ։ Հետագայում նրա աշխատանքը բարձր գնահատանքի է արժանացել Գվիդո Ռենիի և Կարացչիի կողմից։
Նա մահացել է 1542 թվականին, Բոլոնիայում։
Նրա աշակերտներից մեկը եղել է Չեզարե Արետուսին, իսկ մյուսը՝ իր իսկ որդին՝ Ջովանի Բատտիստա Ռամենգին։

Նրա նկարները գտնվում են Բոլոնիայում, Դրեզդենում և Բեռլինում։
		


== Ծանոթագրություններ ==


== Գրականություն ==
«Баньякавалло, итальянский художник»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 


== Արտաքին հղումներ ==
Описание картины Баньякавалло "Святое семейство со святой Марией Магдалиной с краткой биографией художника аукциона «Кристи»(անգլ.)
Սան Նիկոլա լա Ստրադա

Սան Նիկոլա լա Ստրադա (իտալերեն՝ San Nicola la Strada), կոմունա Իտալիայի Կամպանիա մարզի Կազերտա գավառում։
Բնակչությունը կազմում է 20502 մարդ։ Բնակչության խտություն կազմում է 136 մարդ/կմ²։ Զբաղեցնում է 4 կմ² մակերես տարածք։ Փոստային ինդեքս՝ 81020, հեռախոսային կոդ՝ 0823։
Կաստել Սան Վինչենցո

Կաստել Սան Վինչենցո (իտալերեն՝ Castel San Vincenzo), կոմունա Իտալիայում, գտնվում է Մոլիզե մարզում՝ Իզերնիա գավառում։
Բնակչությունը կազմում է 571 մարդ (2008 թվականի տվյալներով), բնակչության խտությունը կազմում է 26 մարդ/կմ²։ Զբաղեցնում է 22 կմ² մակերես։ Փոստային ինդեքս՝ 86071, հեռախոսային կոդ՝ +39 0865։ 


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոսահամար։ 0865 951131


== Արտաքին հղումներ ==
Բնակավայրի գլխավոր կայք (իտալ.)
http://www.istat.it/english/ Archived 2009-12-07 at the Wayback Machine.
Չանտադա (քաղաք)

Չանտադա (գալ.՝ Chantada), քաղաք և համայնք Իսպանիայում, մտնում է Լուգոյի մեջ, որն էլ իր հերթին մտնում է Գալիսիա ինքնավար համայնքի մեջ։ Համայնքը մտնում է Չանտադա շրջանի կազմի մեջ։ Տարածքը՝ 176,7 կմ2։ Բնակչությունը՝ 8951 (2010 թվականին)։


== Բնակչություն ==


== Ծանոթագրություններ ==


== Հղումներ ==
Պաշտոնական կայք
Web oficial
Միխայիլ Չերքեզ

Միխայիլ Քրիստոդուլո Չերքեզ (ռումիներեն՝ Mihail Cristodulo Cerchez, հունիսի 8, 1839(1839-06-08), Բիլրադ, Տուտովա շրջան, Մոլդովական իշխանություն - հուլիսի 12, 1885(1885-07-12), Յասի, Ռումինիա), ռումինացի գեներալ, 1877—1878 թվականների Ռումինիայի անկախության համար պատերազմի մասնակից։


== Կենսագրություն ==
Ազգությամբ հայ Միխայիլ Չերքեզը 1877—1878 թվականներին Ռումինիայի անկախության համար մղվող կռվի ժամանակ եղել է ռումինական բանակի հրամանատարը և տարել է մի շարք հաղթանակներ։ Պլեվենի մերձակայքում ընթացող մարտերի ժամանակ ջարդելով թուրքերին՝ գերի է վերցրել թուրքական բանակի գեներալ Նուրի-Գազի Օսման փաշային, որը հանձնվելով՝ Միխայիլ Չերքեզին է տվել իր սուրը։


== Հիշատակ ==
«Գեներալ Միխայիլ Չերքեզ» անունը կրում է Ռումինիայի Զինված Ուժերի նյութատեխնիկական ապահովման 85-րդ գումարտակը (Batalionul 85 Logistic «General Mihail Cerchez»)։
1977 թվականին նկարահանված  «Հանուն հայրենիքի»  կինոնկարում Pentru patrie (film), նրա դերը խաղացել է Միրչա Ալբուլեսկուն։


== Ծանոթագրություններ ==
Բուդնիցկոե

Բուդնիցկոե (ուկրաիներեն՝ Будницьке), գյուղ Ուկրաինայի Ժիտոմիրի մարզի Մալինի շրջանում։ Հիմնադրվել է 1640 թվականին։
2001 թվականի տվյալներով Բուդնիցկոե գյուղում բնակվում էր 31 մարդ։ Բնակավայրը զբաղեցնում է 0,321 կմ² տարածք։ Բնակչության խտությունը կազմում էր 96,57 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Փանասկերտ Վերին

Փանասկերտ Վերին, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Դելինգեն

Դելինգեն (ֆր.՝ Dehlingen), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 394 մարդ, բնակչության խտությունը` 39.32 մարդ/կմ²։ Բնակավայրը զբաղեցնում է 10.02 կմ² տարածք։


== Աշխարհագրություն ==
Գտնվում է Փարիզ քաղաքից 360 կմ արևելք, Ստրասբուրգ քաղաքից` 65 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 247 աշխատունակ (15-64 տարեկան)  բնակիչ, որոնցից ակտիվ էին 198-ը, իսկ ոչ ակտիվները` 49։ Ակտիվության ցուցանիշը կազմում է 80,2 %։ 198 աշխատունակ մարդկանցից աշխատել է 181 անձ (97 տղամարդ և 84 կին)։ Գործազուրկ են եղել 17 անձ (7 տղամարդ և 10 կին)։ 49 անաշխատունակներից 22-ը եղել են աշակերտներ կամ ուսանողներ, 10-ը` թոշակառուներ, իսկ 17-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ֆիլիպովո (գյուղ, Դուխովշչինսկի շրջան)

Անվան այլ կիրառումների համար տե՛ս՝ ՖիլիպովոՖիլիպովո (ռուս.՝ Филиппово), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
TVP 1

TVP 1 - Լեհաստանի ազգային Telewizja Polska հեռուստաընկերության առաջին հեռուստաալիքն է։ Հիմնվել է 1952 թ. հոկտեմբերի 25-ին։ 2012 թվականից՝ EURO 2012 մրցաշարի ցուցադրությամբ հեռուստաալիքը սկսել է հեռարձակվել բարձր պարզության ֆորմատով (TVP 1 HD)։


== Տես նաև ==
TVP 2
TVP Info
TVP Polonia
TVP Kultura
TVP Sport


== Արտաքին հղումներ ==
TVP 1 պաշտոնական կայք Archived 2013-01-23 at the Wayback Machine. (Լեհերեն)
TVP Պաշտոնական կայք (Լեհերեն)


== Ծանոթագրություններ ==
Ամեն

Անվան այլ կիրառումների համար տե՛ս՝ Ամեն (այլ կիրառումներ)Ամեն (գրաբար՝ ամէն, հին հունարեն՝ ἀμήν, եբրայերենից՝ אמן‎, լատիներեն՝ amen)՝ բառը գործածվում է որպես դրական պատասխանի և համաձայնության արտահայտություն Հին և Նոր Կտակարաններում։ Քրիստոնեական աստվածապաշտության մեջ այն մուտք է գործել Հուդայականությունից իբրև աղոթքների և հոգևոր երգերի եզրափակիչ խոսք։ Իսլամում <ամեն> բառը աղոթքի կամ խնդրանքի (Դուայի) եզրափակիչ խոսքն է։ Աստվածաշնչի ժամանակակից հայերեն թարգմանություններում ամեն բառը հաճախ թարգմանվում է իբրև <ճշմարիտ>։ Այն նշանակում է նաև ասված խոսքի ճշմարտացիության հավաստում։
Բառի ծագումը
Ամեն բառը, որ նշանակում է <ճշմարիտ է>, <թող այդպես լինի>, սեմական ծագում ունի և գործածվում է եբրայերենում, արամերենում, արաբերերնում և ասորերենում։ Այս բառը հունարեն է մուտք գործել Հուդայականությունից։ Հունարենից ամեն բառը փոխանցվել է լատիներենին և ապա եվրոպական մյուս լեզուներին։ Ֆրանսիացի միջնադարյան ռաբիները կարծում էին որ եբրայերեն <էմունա> բառը, որ նշանակում է հավատք առաջացել է <ամեն> բառարմատից։
Հին Կտակարան
Հին Կտակարանում ամեն բառին առաջին անգամ հանդիպում ենք Թվեր կոչվող գրքում (5:22)։


== Աղբյուրներ ==
Մանկական քրիստոնեական հանրագիտարան, Երևան, 1998։
Վլադիկ Ներսեսյանց

Վլադիկ Սմբատի Ներսեսյանց (ռուս.՝ Вла́дик Сумба́тович Нерсеся́нц, հոկտեմբերի 2, 1938(1938-10-02), Ստեփանակերտ, Ադրբեջանական ԽՍՀ, ԽՍՀՄ - հուլիսի 21, 2005(2005-07-21), Մոսկվա, Ռուսաստան), ռուսաստանյան գիտնական-իրավաբան, իրավունքի փիլիսոփայության, քաղաքական և իրավական ուսմունքների մասնագետ։ Իրավունքի փիլիսոփայության, պետության և իրավունքի տեսության, քաղաքական և իրավական ուսմունքների մեծալուրջ աշխատությունների հեղինակ, պետության և իրավունքի տեսության լիբերտար-իրավաբանական բնօրինակ փիլիսոփա-իրավական կոնցեպցիայի մշակող։ Եղել է Սոցիալական և իրավական փիլիսոփայության միջազգային ասոցիացիայի ռուսաստանյան բաժնի նախագահ, «Փիլիսոփայական ժառանգություն» սերիայի խմբագրական կոլեգիայի անդամ, Նոր փիլիսոփայական հանրագիտարանի հեղինակակից։
Իրավաբանական գիտությունների դոկտոր, պրոֆեսոր, ՌԴ ԳԱ ակադեմիկոս (2000 թվականից)։


== Կենսագրություն ==
Վլադիկ Ներսեսյանցը ծնվել է 1938 թվականի հոկտեմբերի 2-ին Ստեփանակերտում (ԽՍՀՄ)։ Հայրը՝ Սմբատ Մելիքսեթի Ներսեսյանը ձերբակալվել է 1941 թվականին և 1942 թվականին մահացել է (ենթադրաբար, գնդակահարվել է), ինչը իր հետքն է թողել խորհրդային իրավունքի նկատմամբ Վլադիկ Ներսեսյանցի վերաբերմունքին։ Հետագայում հայրը հետմահու արդարացվել է։


== Երկեր ==
Հեգել, Ե., 1986:
Սոկրատես, Երևան, 1989։


== Ծանոթագրություններ ==
Հյուտի (գյուղ, Մինիստե շրջան)

Անվան այլ կիրառումների համար տե՛ս՝ ՀյուտիՀյուտի (էստ․՝ Hüti), գյուղ Էստոնիայի Վիրումաա նահանգի Մինիստե շրջանում։
2011 թվականի տվյալներով գյուղում բնակվում էր 27 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ռաֆայել Մելիք-Օհանջանյան

Ռաֆայել Մելիք-Օհանջանյան (օգոստոսի 1, 1939(1939-08-01), Երևան, Հայկական ԽՍՀ, ԽՍՀՄ - 2014), կենսաօրգանական քիմիկոս։ Քիմիական գիտությունների դոկտոր (1991)։


== Կենսագրություն ==
Ռաֆայել Մելիք-Օհանջանյանը ծնվել է 1939 թվականին Երևանում։ 1966 թվականին ավարտել է Երևանի պետական համալսարանը։ 1959 թվականից աշխատել է ՀՀ ԳԱԱ  Նուրբ օրգանական քիմիայի ինստիտուտում, 1974 թվականից եղել է հակաուռուցքային միացությունների սինթեզի լաբորատորիայի վարիչ, Տոկիոյի հակաքաղցկեղային կենտրոնի գիտաշխատող։
Աշխատանքները վերաբերում են հակաուռուցքային միացությունների սինթեզին, բնական հակաբիոտիկների կառուցվածքի վերափոխմանն ու բնական հակաուռուցքային միջոցների որոնմանը։
ՌԴ բնական ԳԱ (1997), Բնության և հասարակության մասին գիտությունների միջազգային ակադեմիայի (1997) հայկական մասնաճյուղերի, Գիտական հայտնագործությունների հեղինակների միջազգային ակադեմիայի (1998) նախագահ։ ՌԴ և միջազգային մի շարք ակադեմիաների ու ընկերությունների անդամ, պատվավոր անդամ, փոխնախագահ։ Տոկիոյի (1998), Եվրոպական (1998) համալսարանների պատվավոր պրոֆեսոր, Քեմբրիջի կենսագրական կենտրոնի «Տարվա մարդ» (1997, 1998)։


== Պարգևներ ==
Կիտասատոյի համալսարանի մեդալ, 1986
Տոկիոյի ուռուցքաբանական գիտական կենտրոնի
ՌԴ Ա. Ս. Պոպովի մեդալ, 1998
Մ. Պ. Տրետյակովի արծաթե մեդալ, 1998
Պ. Լ, Կապիցայի մեդալ, 2002
«Գիտության ասպետ» շքանշան, 1998
Պետրոս Մեծի շքանշան, 2004
Ռուս ուղղափառ եկեղեցու  Ս. Սերաֆիմ  Սարովսկու շքանշան, 2004
«Ս. Ստանիսլավ» շքանշան, Լեհաստան, 1998
Ռուսաստանի հերոսների ընկերության մրցանակ, 2004


== Ծանոթագրություններ ==


== Արտաքին հղումներ ==
Ակադեմիկոս Ռաֆայել Մելիք Օհանջանյանը նշում է իր հոբելյանը
Սեն Դենի դը Մերե

Սեն Դենի դը Մերե (ֆր.՝ Saint-Denis-de-Méré), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 828 մարդ, բնակչության խտությունը` 72.82 մարդ/կմ²։ Բնակավայրը զբաղեցնում է 11.37 կմ² տարածք։


== Աշխարհագրություն ==
Գտնվում է Փարիզ քաղաքից 210 կմ արևմուտք, Կան քաղաքից` 37 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 547 աշխատունակ (15-64 տարեկան)  բնակիչ, որոնցից ակտիվ էին 392-ը, իսկ ոչ ակտիվները` 155։ Ակտիվության ցուցանիշը կազմում է 71,7 %։ 392 աշխատունակ մարդկանցից աշխատել է 357 անձ (194 տղամարդ և 163 կին)։ Գործազուրկ են եղել 35 անձ (17 տղամարդ և 18 կին)։ 155 անաշխատունակներից 34-ը եղել են աշակերտներ կամ ուսանողներ, 89-ը` թոշակառուներ, իսկ 32-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սոնասար (համայնք, Քաշաթաղի շրջան)

Անվան այլ կիրառումների համար տե՛ս՝ Սոնասար (այլ կիրառումներ)

Սոնասար, համայնք Արցախի Հանրապետության Քաշաթաղի շրջանում։ Ներկայում համայնքի ամբողջ տարածքը գտնվում է Ադրբեջանի զինված ուժերի վերահսկողության ներքո և Արցախի Հանրապետության կողմից համարվում է օկուպացված։


== Աշխարհագրություն ==
Համայնքը տեղաբաշխված է Արցախի Հանրապետության արևմտյան մասում։ Ունի լեռնային տեղանք։ Համայնքի տարածքն 1204,4 հա է, որից 756,2 հա-ն անտառային հողեր են։ Համայնքի սահմաններով է հոսում Հոչազ գետը։
Բերձոր շրջկենտրոնից հեռու է 32 կմ, իսկ մայրաքաղաք Ստեփանակերտից` 82 կմ։


== Վարչատարածքային բաժանում և համայնքային կյանք ==
Համաձայն Արցախի Հանրապետության վարչատարածքային բաժանման՝ Սոնասար համայնքն իր մեջ ներառում է Սոնասար և Մարգիս գյուղերը։
Համայնքում գործում էր գյուղապետարան, բուժկետ, միջնակարգ դպրոց։ 
Համայնքն ապահովված էր էլեկտրաէներգիայով, հասանելի էին բջջային, ինտերնետ կապի միջոցներն ու ռադիոհեռուստատեսությամբ։
Գործում էր ինքնահոս ջրամատակարարման համակարգ, որը սնվում էր տարբեր բնական աղբյուրներից։ Առկա են նաև խմելու ջրի համար պիտանի բնական աղբյուր-առվակներ։
2015 թվականի դրությամբ համայնքային ճանապարհները բնահողային էին։


== Պատմություն ==


=== Պատմամշակութային հուշարձաններ ===
Սոնասար համայնքի տարածքում առկա են բազմաթիվ հայկական պատմամշակութային հուշարձաններ։ Դրանցից են՝ մ․թ․ա․ 2-րդ դարով թվագրվող «Սոնասար» անունով դամբարանադաշտը, 12-ից 13-րդ դարերով թվագրվող և «Սոնասար» անունով գերեզմանոցը, 11-րդ դարով թվագրվող խաչքարը, 1056 թվականով թվագրվող խաչքարի պատվանդանը, 14-րդ դարերով թվագրվող 2 տապանաքարերը, 14-րդ դարով թվագրվող խաչքարը, 11-ից 14-րդ դարերով թվագրվող կամուրջը և այլն։


== Բնակչություն ==
Սոնասար համայնքի բնակչությունը 2015 թվականի դրությամբ կազմել է 101 մարդ, որոնք կազմել են 14 տուն։ Նույն թվականի դրությամբ Սոնասար գյուղում բնակվել է 89 մարդ, որոնք կազմել են 12 տուն։ Մարգիս գյուղում բնակվել է 12 մարդ, որոնք կազմել են 2 տնտեսություն։


== Կրթություն ==
Սոնասար համայնքում գործում էր միջնակարգ դպրոց, որտեղ 2015 թվականի դրությամբ սովորում էր 15 աշակերտ։


== Տնտեսություն ==
Համայնքի բնակչությունը հիմնականում զբաղվել է գյուղատնտեսությամբ՝ հողագործությամբ և անասնապահությամբ։ Համայնքի տարածքի 366,4 հա-ը գյուղատնտեսական նշանակության են։
Համայնքի տարածքում հայտնաբերվել են իսլանդական շպատի հանքային պաշարներ։ 


== Ծանոթագրություններ ==
Շիդալի

Շիդալի (ռուս.՝ Шидали, բաշկիրերեն՝ Шиҙәле), գյուղ Ռուսաստանի Բաշկորտոստան հանրապետության Իլիշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 57 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Փոքր Բիրյուկսա

Կիզկինոր (ռուս.՝ Кызкынор), գետ Ռուսաստանում, հոսում է Ալթայի և Սովետական երկրամասերում, Ալթայի Հանրապետությունում։ Գետաբերանը տեղակայված է Բիրյուկսա գետի աջ ափով՝ 18 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010100312115100007647
Հիդրոլոգիական ուսումնասիրությունների կոդը - 115100764
Ավազանի կոդը - 13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Իշամեղու ձնափայլ

Իշամեղու ձնափայլ (լատ.՝ Bombus niveatus), իսկական մեղուների ընտանիքին պատկանող միջատ, որը գրանցված է Հայաստանի Հանրապետության Կարմիր գրքում։


== Նկարագրություն ==
Էգի և աշխատավոր առանձնյակների մեջքի առջևի մասը, վահանիկը և փորիկի 1-2-րդ տերգիտները ծածկված են սպիտակ, մեջքի միջնամասը և 3-րդ տերգիտը` սև, 4-5-րդ տերգիտները` նարնջագույն մազիկներով։ Երեսկալի վրա սպիտակ մազիկների փնջով արուի գլուխը սև մազիկներով է։ Մեջքի առջևի մասը, վահանիկը, փորիկի 1-2 տերգիտները ծածկված են սպիտակ մազիկներով, մեջքի միջնամասը և 3-րդ տերգիտը` սև, փորիկի ծայրը` կարմրավուն կամ նարնջագույն մազիկներով։


== Տարածվածություն ==
Կովկասի տարածաշրջանի էնդեմիկ տեսակ է, հայտնի է Հյուսիսային Թուրքիայից, Հյուսիսարևմտյան Իրանից, իսկ Հայաստանում՝ Գեղարքունիքի (քաղաք Սևանի մոտակայք), Կոտայքի (գյուղ Արտավազ), Սյունիքի (Մեղրի քաղաքի մոտակայք) մարզերից և «Խոսրովի անտառ» պետական արգելոցից։


== Էկոլոգիա ==
Ապրում են տափաստանային գոտիում` ծովի մակարդակից 1000-2000 մ բարձրություններում։ Հասարակական կյանք վարող միջատներ են, կենսական ցիկլով նման են Հայկական իշամեղվին։ Պոլիֆագ են։ Թռիչքը դիտվում է մայիս-օգոստոս ամիսներին։ Բները պատրաստում են հողում։


== Պահպանություն ==
Ոչ մեծ, ընդհատված արեալով հազվագյուտ տեսակ է։ Բնության պահպանության միջազգային միության Կարմիր ցուցակի չափորոշիչներով գնահատվում է որպես խոցելի տեսակ։ Հազվադեպ է ամբողջ արեալում։
Թվաքանակի փոփոխության միտումները բացահայտված չեն։
Վտանգման հիմնական գործոններ են հանդիսանում անասունների գերարածեցումը, տեսակի՝ կերաբույսերով զբաղեցրած տարածքների մշակումը լայն ազդեցությամբ միջատասպաններով։
Պահպանվում է «Խոսրովի անտառ» պետական արգելոցում և «Սևան» ազգային պարկում։


== Ծանոթագրություններ ==
Բլանկենբերգե

Բլանկենբերգե (հոլ.՝ Blankenberge), քաղաք Բելգիայի թագավորության հյուսիս֊արևմուտքում, Հյուսիսային ծովի ափին։ Գտնվում է երկրի ֆլամանդական մասի Արևմտյան Ֆլանդրիա նահանգում։ Տեսարժան վայրերից է համարվում նախկին նավահանգիստը։
Ափամերձ տրամվայով կարելի է հասնել ծովի ափին գտնվող բոլոր բնակավայրերին։ Հունիս֊հուլիս ամիսներին այստեղ անց է կացվում ավազե քանդակների ամենամյա փառատոնը։


== Ծանոթագրություններ ==


== Արտաքին հղումներ ==
Քաղաքի պաշտոնական կայք
Ռիվոլի (փողոց)

Անվան այլ կիրառումների համար տե՛ս՝ Ռիվոլի (այլ կիրառումներ)Ռիվոլի փողոց, Փարիզի ամենաերկար և ամենահայտնի փողոցներից մեկը, Ելիսեյան դաշտերի բնական շարունակությունն է արևելք՝ Կոնկորդի հրապարակ։ Երեք կիլոմետրով ձգվում է Սենայի աջ ափին՝ գետի հոսանքին զուգահեռ։ Կոնկորդի հրապարակից դեպի Պալե-Ռոյալ տարածքը ստեղծվել է 1806 թվականին Նապոլեոնի հրամանով։ Այդ տարածքում էլ հենց գտնվում է Ռիվոլի փողոցը, որն իր անունը ստացել է կայսրի առաջին հաղթանակներից մեկի՝ Ռիվոլիի հաղթանակի պատվին (1797)։ Ռիվոլի փողոցի դիտարժան վայրերից են Սեն Ժակ աշտարակը և Ժաննա դ'Արկի արձանը։


== Ծանոթագրություններ ==
Ռոժդեստվենո (գյուղ, Բոլշեմուրաշկինսկի շրջան)

Անվան այլ կիրառումների համար տե՛ս՝ ՌոժդեստվենոՌոժդեստվենո (ռուս.՝ Рождествено), գյուղ Ռուսաստանի Նիժնի Նովգորոդի մարզի Բոլշեմուրաշկինսկի շրջանի կազմում։
Բնակչությունը վերջին գրանցված տվյալներով կազմում էր 700 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օնանուր

Օնանուր (վրաց.՝ ონანაური), գյուղ Վրաստանում: Գտնվում է Կախեթի մարզի Լագոդեխի շրջանում:


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 447 մարդ:


== Ծանոթագրություններ ==
Կուլտուրա (թերթ, ՌԴ)

«Կուլտուրա» (ռուս.՝ Культура - մշակույթ, մինչև 1991 թվականը՝ «Սովետսկոյե իսկուստվո», «Սովետսկայա կուլտուրա» [«Советское искусство», «Советская культура»]), ռուսական հասարակական-քաղաքական շաբաթաթերթ։ Հրատարակվում է 1929 թվականից, Մոսկվայում (1953-1972 թթ. նույն անունով՝ ԽՍՀՄ մշակույթի նախարարություն և մշակույթի աշխատողների արհմիության կենտկոմի օրգան)։ Նախկինում լույս է տեսել շաբաթը երկու անգամ, ներկայումս շաբաթաթերթ է։
Խորհրդային ժամանակաշրջանում պրոպագանդռլ է սոցիալիստական ռեալիզմի սկզբունքները։ 


== Ծանոթագրություններ ==


== Արտաքին հղումներ ==
Թերթի նախկին համարների էլեկտրոնային տարբերակներ(ռուս.)
Իրմա (երգչուհի)

Անվան այլ կիրառումների համար տե՛ս՝ Իրմա (այլ կիրառումներ)Իրմա Փենի (հուլիսի 15, 1988(1988-07-15), Դուալա, Կամերուն), առավել հայտնի է որպես Իրմա, կամերունյան երգչուհի, երգահան, ապրում է Ֆրանսիայում։


== Վաղ ժամանակներ և կրթություն ==
Ծնվել է Դուալայում, երաժիշտների ընտանիքում։ Հայրը կիթառահար է, իսկ մայրը եղել է եկեղեցական երգչախմբի անդամ։
15 տարեկան հասակում Իրման սովորել է Փարիզի, Ֆրանսիայի ավագ դպրոցում։
2008 թվականին Իրման ընդունվել է ESCP Europe բիզնես դպրոց։


== Կարիերա ==
2007 թվականից Իրման սկսեց իր առաջին տեսահոլովակները տեղադրել Յութուբում։ Դրանք ներառում էին իր գրած ստեղծագործությունները, որոնցից է Letter to the Lord, Somehow, ինչպես նաև քավեր տարբերակներ, որոնցից են՝ I Want You Back, Bubbly , New Soul:


== Սկավառակագրություն ==


=== Ալբոմներ ===


=== Սինգլներ ===
Այլ


== Ծանոթագրություններ ==
Վաճառական Գենչ-Օղլուևի եկամտաբեր տուն

Վաճառական Գենչ-Օղլուևի եկամտաբեր տուն (ռուս.՝ Доходный дом купца Генч-Оглуева), Դոնի Ռոստովի առաջին բազմահարկ եկամտաբեր տունը, որը կառուցվել է 1883 թվականին ճարտարապետ Ալեքսանդր Պոմերանցևի նախագծով վաճառական Ստեփան Ֆեոդորի Գենչ-Օղլուևի համար։ Գտնվում է Բոլշայա Սադովայա փողոցի և Սեմաշկոյի նրբանցքի անկյունում։ Շենքը կառուցվել է Էկլեկտիզմի ոգով և ունի մշակութային ժառանգության օբյեկտի դաշնային նշանակության կարգավիճակ։


== Պատմություն ==
1870-ական թվականների վերջում ռոստովցի խոշոր վաճառական Ստեփան Ֆեոդորի Գենչ-Օղլուևը որոշեց կառուցել սեփական եկամտաբեր տուն։ Դրա համար նա հրավիրեց ճարտարապետ Ալեքսանդր Պոմերանցևին։ Եկամտաբեր տան շինարարությունը սկսվեց 1880 թվականին և ավարտվեց 1883 թվականին։ Սա Ռոստովում Պոմերանցևի նախագծով կառուցված առաջին շենքն է։
Վաճառական Գենչ-Օղլուևը շենքը տալիս էր վարձակալությամբ։ Առաջին հարկում առևտրային տարածքներ էին, իսկ նրանց վերևում տեղակայված էին գրասենյակներ և բնակարաններ։ Գենչ-Օղլուևի տանը որոշ ժամանակ գործել է «Պրիազովսկի կրայ» թերթի տպարանը։ 1897 թվականից մինչև սեփական շենքի կառուցումը այստեղ է գործել Վոլգա-Կամա բանկի մասնաճյուղը։
Խորհրդային կարգերի հաստատումից հետո շենքը պետականացվեց։ 1925 թվականի տվյալներով` այստեղ էին տեղակայված Հարավարևելյան առևտրային բաժնետիրական բանկը, «Նեֆտեսինդիկատի» Դոնի Ռոստովի շրջանի կառավարչությունը, «Մսամթերք» խանութը և այլ կազմակերպություններ։ Երկրորդից չորրորդ հարկերում բնակարաններ էին։ 1930-ական թվականներին շենքում բացվեց «Ձուկ» խանութը։
Հայրենական մեծ պատերազմի տարիներին ավերվել է շենքի տանիքը։ 1948-1949 թվականներին շենքը վերականգնվել է ճարտարապետ Գ. Քալայջյանի ղեկավարությամբ։ Ընդ որում, թույլ են տրվել որոշ շեղումներ սկզբնական նախագծից. աղյուսե լսողական պատուհանները, առանց սայրաձողի և գագաթին ծովաձիուկով ցածր աշտարակ։ Չեն վերականգնվել մի քանի կորսված պատշգամբները։


== Ճարտարապետություն ==
П-աձև հատակագծով շենքը զբաղեցնում է թաղամասի նեղ հատված։ Վաճառական Գենչ-Օղլուևի տունը չորսհարկանի է, ընդ որում, վերջինը ձեղնահարկ է։ Գլխավոր մուտքը գտնվում է Բոլշայա Սադովայա փողոցի և Սեմաշկոյի նրբանցքի անկյունում։ Շենքի ճարտարապետության ու դիզայնի մեջ ներդաշնակորեն համատեղված են ճարտարապետական տարբեր ոճերի տարրեր։ Ճակատը ճոխ զարդարված է բարոկկո ոճով։ Կոպտատաշ քարերը (ռուստեր) և զարդաքիվերը կլասիցիզմի տարրեր են։ Ճակտոնի փոքր աշտարակի պատկերը փոխառված է գոթիկայից։


== Պատկերասրահ ==

		
		
		
		
		
		
		


== Ծանոթագրություններ ==
Յասինովատկա (գյուղ, Ալեքսանդրիայի շրջան)

Անվան այլ կիրառումների համար տե՛ս՝ ՅասինովատկաՅասինովատկա (ուկրաիներեն՝ Ясинуватка), գյուղ Ուկրաինայի Կիրովոգրադի մարզի Ալեքսանդրիայի շրջանում։
2001 թվականի տվյալներով Յասինովատկա գյուղում բնակվում էր 729 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(6949) Զիսսել

(6949) Զիսսել (անգլ.՝ Zissell), աստերոիդ աստերոիդների հիմնական գոտում։ Հայտնաբերվել է 1982 թվականի սեպտեմբերի 11-ին Օաք Ռիջ աստղադիտարանի կողմից Հարվարդում։
Միջին հեռավորությունը Արեգակից կազմում է 2,364953 ա. մ., առավելագույնը մոտենում է 1,9827 ա. մ. հեռավորության վրա և հեռանում 2,7473 ա. մ.։ Արեգակի շուրջ մեկ ամբողջական պտույտ է կատարում 1328,41 երկրային օրվա ընթացքում, իր ուղեծրով շարժվելով միջինում 0,271001 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,22° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6949) Զիսսել աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պարաֆեևկա

Պարաֆեևկա (ռուս.՝ Парафеевка, բաշկիրերեն՝ Парафеевка), գյուղ Ռուսաստանի Բաշկորտոստան հանրապետության Բելեբեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 24 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (49801-49900)

Աստերոիդների ցանկ (49701-49800)  • Աստերոիդների ցանկ  • Աստերոիդների ցանկ (49901-50000)
 Աստերոիդների ցանկ (49701-49800)  • Աստերոիդների ցանկ  • Աստերոիդների ցանկ (49901-50000)


== Աղբյուր ==
«Discovery Circumstances: Numbered Minor Planets (45001)-(50000)»։ www.minorplanetcenter.net
Տրաունշտայն (շրջան)

Տրաունշտայն (գերմ.՝ Landkreis Traunstein), շրջան Գերմանիայում։ Շրջկենտրոնն է Տրաունշտայն քաղաքը։ Զբաղեցնում է 1.533,92 կմ2։ Բնակչությունը՝ 170 819 մարդ։ Բնակչության խտությունը՝ 111 մարդ/կմ2։
Շրջանի պաշտոնական կոդը՝ 09 1 89։ Շրջանում 35 համայնք կա։


== Ծանոթագրություններ ==
(5518) Մարիոբոտա

(5518) Մարիոբոտա (անգլ.՝ Mariobotta), աստերոիդ աստերոիդների հիմնական գոտում։ Հայտնաբերվել է 1989 թվականի դեկտեմբերի 30-ին Ջոան Բաուրի կողմից Չաոնիսում։
Միջին հեռավորությունը Արեգակից կազմում է 2,271646 ա. մ., առավելագույնը մոտենում է 1,8533 ա. մ. հեռավորության վրա և հեռանում 2,69 ա. մ.։ Արեգակի շուրջ մեկ ամբողջական պտույտ է կատարում 1250,57 երկրային օրվա ընթացքում, իր ուղեծրով շարժվելով միջինում 0,287868 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,75° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5518) Մարիոբոտա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Bills, Bills, Bills

«Bills, Bills, Bills», ամերիկյան Destiny's Child խմբի երգը, որը ձայնագրվել է The Writing's On The Wall ալբոմում։ ԱՄՆ-ի 1999 թվականին ամենաշատ վաճառված երգերի ցանկում զբաղեցրել է 9-րդ հորիզոնականը։


== Հիթ-շքերթներ ==


== Ծանոթագրություններ ==
(3381) Միկոլա

(3381) Միկոլա (անգլ.՝ Mikkola), աստերոիդ աստերոիդների հիմնական գոտում։ Հայտնաբերվել է 1941 թվականի հոկտեմբերի 15-ին Լիյսի Օտերմայի կողմից Տուրկուում։
Միջին հեռավորությունը Արեգակից կազմում է 2,453503 ա. մ., առավելագույնը մոտենում է 1,9495 ա. մ. հեռավորության վրա և հեռանում 2,9575 ա. մ., իսկ Երկրի ուղեծրին Միկոլա աստերոիդը նվազագույնը մոտենում է 0,958 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1403,71 երկրային օրվա ընթացքում, իր ուղեծրով շարժվելով միջինում 0,256463 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,21° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3381) Միկոլա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կոկայ (լաոսյան տառ)

Կոկայ («հավ»), լաոսերեն այբուբենի առաջին տառը։ Լաոսերեն այբուբենում համարվում է ակսոնկան տառ, այսինքն՝ միջին կարգի։ Արտասանվում է խուլ շրթունքային։ Բառավերջում արտասանվում է նաև որպես «կհամտայ»։ Նաև օգտագրոծվում է որպես «ինցիալ»։


== Արտաքին հղումներ ==
Լաոսերեն այբուբեն
Լենինսկոե (գյուղ, Սախնովշչինսկի շրջան)

Անվան այլ կիրառումների համար տե՛ս՝ ԼենինսկոեԼենինսկոե (ուկրաիներեն՝ Ленінське), գյուղ Ուկրաինայի Խարկովի մարզի Սախնովշչինսկի շրջանում։ Հիմնադրվել է 1924 թվականին։
2001 թվականի տվյալներով Լենինսկոե գյուղում բնակվում էր 58 մարդ։ Բնակավայրը զբաղեցնում է 0,34 կմ² տարածք։ Բնակչության խտությունը կազմում էր 170,59 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հոակին Արդաիս

Խոակին Մատիաս Արդաիս դե լոս Սանտոս (իսպ.՝ Joaquín Matías Ardaiz de los Santos, հունվարի 11, 1999(1999-01-11), Սալտո, Ուրուգվայ), ուրուգվայցի ֆուտբոլիստ, «Լուգանո» ակումբի հարձակվող։ 


== Ակումբային կարիերա ==
Արդաիսը «Դանուբիո» ակումբի սան է։ 2016 թվականի փետրվարի 14-ին մայրաքաղաքային «Սերո» ակումբի դեմ մրցախաղում նա նորամուտ է ունեցել Ուրուգվայի ֆուտբոլի առաջնությունում՝ երկրորդ խաղակեսում փոխարինելով Մարսելո Սարաչիին։ Մեկ շաբաթ անց «Էլ Տանկե Սիսլեյ»–ի դեմ խաղում Խոակինը խփել է իր առաջին գոլը «Դանուբիո» ակումբի կազմում։ 2017 թվականի ամռանը Արդաիսը տեղափոխվել է «Էլ Տանկե Սիսլեյ» ակումբ։ Տրանսվերի գումարը կազմել է 2 միլիոն եվրո։ Ակումբը միանգամից ֆուտբոլիստին վարձույթով է տվել Բելգիայի «Անտվերպեն» ակումբին։ Սեպտեմբերի 22-ին «Կորտրեյկա» ակումբի դեմ մրցախաղում նա նորամուտ է ունեցել Ժյուպիլեր լիգայում։ Հոկտեմբերի 29-ին «Մուսկրոն Պերյուվելզ» ակումբի դեմ մրցախաղում Խոակինը խփել է իր առաջին գոլը «Անտվերպեն» ակումբի կազմում։
2018 թվականի ամռանը Արդաիսը տեղափոխվել է Շվեյցարիայի «Կյասո» ակումբ։ Օգոստոսի 17-ին նա, մինչև 2018/2019 խաղաշրջանի ավարտը, վարձույթի է հանձնվել իտալիայի Սերիա A-ի «Ֆրոզինոնե» ակումբին։ Սեպտեմբերի 2-ին Խոակինը նորամուտ է ունեցել Իտալիայի առաջնությունում «Լացիո» ակումբի հետ մրցախաղում։ 2019 թվականի փետրվարի 8-ին MLS «Վանկուվեր Ուայթկեփս» ակումբը հայտարարել է Արդաիսի մեկ տարի ժամկետով վարձույթով տրվելու իրավունքի մասին։ Մարտի 2-ին կանադական ակումբի կազմում նա նորամուտ է ունեցել 2019 թվականի մեկնարկային մրցախաղում «Մինեսոտ Յունայթեդ» ակումբի դեմ մրցախաղում։ 2019 թվականի խաղաշրջանի վերջում Արդաիսը «Ուայթկեփս» ակումբից վերադարձել է «Կյասո» ակումբ։
2020 թվականի ամռանը Արդաիսը տեղափոխվել է «Լուգանո» ակումբ։


== Միջազգային կարիերա ==
2017 թվականին Արդաիսը Ուրուգվայի երիտասարդական հավաքականի կազմում հաղթել է Էկվադորում Հարավային Ամերիկայի երիտասարդական առաջնությունում։ Մրցախաղում նա խաղացել է Պերուի, Բոլիվիայի, Կոլումբիայի, Էկվադորի, Վենեսուելայի և Արգենտինայի թիմերի դեմ մրցախաղում։ Եզրափակիչ խաղում էկվադորցիների դեմ Խոակինը երկու անգամ գրավել է դարպասը։
Այդ նույն տարում Արդաիսը մասնակցել է Հարավային Կորեայում Աշխարհի երիտասարդական առաջնությանը։ Մրցախաղում նա խաղացել է Ճապոնիայի, Հարավային Աֆրիկայի, Սաուդյան Արաբիայի, Պորտուգալիայի, Վենեսուելայի և երկու անգամ Իտալիայի թիմերի դեմ մրցախաղում։


== Ձեռքբերում ==
Միջազգային
 Ուրուգվայ (մինչև 20) 

Հարավային Ամերիկայի Երիտսարդական առաջնություն՝ 2017


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Ֆուտբոլիստի էջը MLS կայքում(անգլ.)